Správa Komisie - Výročná správa za rok 2007 o vzťahoch medzi Európskou komisiou a národnými parlamentami /* KOM/2008/0237 v konečnom znení */





[pic] | KOMISIA EURÓPSKYCH SPOLOČENSTIEV | Brusel, 6.5.2008 KOM(2008) 237 v konečnom znení SPRÁVA KOMISIE VÝROČNÁ SPRÁVA ZA ROK 2007 O VZŤAHOCH MEDZI EURÓPSKOU KOMISIOU A NÁRODNÝMI PARLAMENTAMI SPRÁVA KOMISIE VÝROČNÁ SPRÁVA ZA ROK 2007 O VZŤAHOCH MEDZI EURÓPSKOU KOMISIOU A NÁRODNÝMI PARLAMENTAMI 1. ÚVOD V roku 2007 došlo k významnému vývoju nového prístupu Komisie v oblasti posilnenia vzťahov s národnými parlamentmi: odrazom tohto prístupu sú najmä pravidelné návštevy (viac ako 120 v roku 2007) predsedu a ďalších členov Komisie v národných parlamentoch. Počnúc septembrom 2006 ide aj o konzultácie parlamentov v súvislosti so všetkými oznámeniami a návrhmi Komisie, bez ohľadu na to, či majú legislatívny alebo iný charakter. K 31. decembru 2007 bolo zo strany národných parlamentov Komisii doručených 168 stanovísk. Na týchto dvoch frontoch bol predošlý rok mimoriadne úspešný a vzťahy s národnými parlamentmi sa prehĺbili pozitívnym spôsobom. Okrem toho podpis Lisabonskej zmluvy znamená podstatný nárast účasti národných parlamentov v procese prípravy právnych predpisov Spoločenstva. Otázka úlohy národných parlamentov bola vlastne v samotnom jadre inštitucionálneho usporiadania. Po nadobudnutí platnosti novej zmluvy budú mať národné parlamenty právo vyjadriť sa o uplatňovaní zásad subsidiarity vo všetkých legislatívnych návrhoch Komisie a budú môcť požiadať o dodatočné vysvetlenia zo strany Komisie („žltá karta“), prípadne využiť postup, ktorý vedie k osobitnému hlasovaniu kvalifikovanou väčšinou v Európskom parlamente a Rade („oranžová karta“). Predbežne je však na národných parlamentoch, aby sa vyjadrili k ratifikácii spomínanej Lisabonskej zmluvy, ktorá podstatným spôsobom posilňuje ich úlohu v európskych otázkach. V 26 z 27 členských štátoch prebehne ratifikácia výlučne parlamentným hlasovaním. 2. BILANCIA STANOVÍSK, KTORÉ PREDLOžILI NÁRODNÉ PARLAMENTY Zo štyridsiatich komôr (štrnásť členských štátov má jednokomorový systém, trinásť štátov dvojkomorový systém) reagoval na pozvánku na účasť na politickom dialógu zaslaním stanoviska veľký počet komôr. 2.1. Reakcie národných parlamentov 168 stanovísk Národné parlamenty naďalej zohrávali aktívnu úlohu pri zavádzaní mechanizmu politického dialógu, ktorý bol zavedený v roku 2006. K 31. decembru 2007 bolo zo strany 27 národných komôr 19 členských štátov Komisii doručených 168 stanovísk týkajúcich sa 82 textov Komisie (viď zoznam v prílohe). Tridsať päť stanovísk bolo vydaných v rámci dvoch koordinovaných postupov subsidiarity, uvedených na konci roka 2006, ktoré viedla Konferencia výborov pre európske záležitosti (COSAC). Niektoré komory (celkovo 19) oznámili Komisii svoje stanovisko týkajúce sa návrhu o súdnej právomoci a pravidiel v manželských veciach, zatiaľ čo 16 stanovísk bolo predložených v súvislosti s návrhom o dobudovaní vnútorného trhu v oblasti poštových služieb. Je potrebné poznamenať, že v roku 2007 konferencia COSAC začala iba jeden postup tohto typu. Týkal sa rámcového rozhodnutia Rady o boji proti terorizmu zo 6. novembra 2007[1]. Početné návrhy Komisie, v súvislosti s ktorými boli Komisii doručené stanoviská národných parlamentov Zvyšných 133 stanovísk sa týkalo rôznych dokumentov Komisie. Viaceré návrhy vyvolali minimálne tri stanoviská: návrhy o Európskom technologickom inštitúte, spoločnej organizácii trhu s vínom, ochrane pôdy, sankciách voči zamestnávateľom, ktorí nelegálne zamestnávajú občanov tretích krajín, návrhy zelených kníh týkajúcich sa tabaku, modernizácie trhu práce, diplomatickej a konzulárnej ochrany, prístupu verejnosti k dokumentom inštitúcií Európskeho spoločenstva, politiky výskumu a budúceho systému európskeho azylu, oznámenia o európskej vízii pre moria a oceány, ako aj o politickej stratégii na rok 2008. Je potrebné poznamenať, že národné parlamenty preukázali osobitný záujem aj o politickú stratégiu na rok 2008. V kontexte politického dialógu, ktorý Komisia otvorila, tak prispelo zaslaním svojho stanoviska päť komôr. Tento dialóg nadobudol aj iné formy, napr. organizovaných vypočutí, ktoré sa z podnetu parlamentov uskutočnili za prítomnosti, príp. neprítomnosti, členov Komisie, alebo rozpráv v rámci Konferencie výborov pre európske záležitosti (COSAC). Veľmi aktívne zhromaždenia Niektoré dolné komory boli veľmi aktívne, napr. francúzsky senát, nemecký Bundesrat, Snemovňa lordov a český senát, ktoré sami predložili 92 stanovísk. Švédsky Riksdag a dánsky Folkering tiež presadzovali svoje stanoviská v súvislosti s mnohými konzultovanými dokumentmi, pričom zhromaždenie Portugalskej republiky sa niekoľko krát kladne vyjadrilo k otázke subsidiarity. Týchto sedem komôr pripravilo 138 stanovísk. Odpovede Komisie Komisia odpovedala na 109 týchto stanovísk. Viacero stanovísk národných parlamentov (celkovo 41) bolo kladných a nebolo potrebné na ne odpovedať inak, ako potvrdením o prijatí. Odpoveď Komisie sa zasiela v jazyku príslušnej komory. Pre informáciu sa oznamuje Európskemu parlamentu a Rade. Následné reakcie parlamentov V troch prípadoch považoval francúzsky senát za dôležité reagovať na odpovede Komisie v súvislosti s jej návrhmi o zákaze používania kožušín psov a mačiek, bezpečnosti diaľničných infraštruktúr a sankciách voči zamestnávateľom, ktorí nelegálne zamestnajú občanov tretích krajín. Snemovňa lordov zasiahla v dvoch prípadoch týkajúcich sa návrhu o Európskom technologickom inštitúte. V roku 2007 sa francúzsky senát a nemecký Bundesrat opätovne venovali svojim pripomienkam týkajúcim sa návrhu o ochrane pôdy, ktoré prvý krát predložili v roku 2006. 2.2. Prebiehajúci proces Zvýšená účasť Aj napriek tomu, že s výnimkou činností koordinovaných konferenciou COSAC boli prvé stanoviská národných parlamentov vo veľkej miere pripravené vo veľmi aktívnych dolných komorách, je potrebné poznamenať, že švédsky a dánsky parlament sa rozhodli vypracovať stanoviská už v štádiu konzultácie dokumentov. Pripomienkovanie všeobecnej politiky Zatiaľ čo sa aktivity konferencie COSAC obmedzili na osobitný prvok subsidiarity, je vhodné poznamenať, že stanoviská národných parlamentov vo všeobecnosti zahŕňali aj politické otázky týkajúce sa obsahu návrhov Komisie. Niektoré komory, ako napr. francúzsky senát, holandský parlament alebo zhromaždenie Portugalskej republiky, sa zamerali na otázky subsidiarity a proporcionality. Zhromaždenie portugalskej republiky však prijalo aj všeobecné stanovisko týkajúce sa oznámenia Komisie o výsledkoch v roku 2006, zameriavajúc sa medziiným na Lisabonskú stratégiu, jednotný trh, sociálnu solidárnosť, energetiku, atď. Výkonnejší IPEX Databáza medziparlamentnej siete na výmenu informácií (IPEX) je čím ďalej, tým viac operatívnejšia a umožňuje Komisii byť lepšie informovaná o medziparlamentnej spolupráci, a predovšetkým o existencii stanovísk národných parlamentov, ktoré jej neboli doručené. V roku 2008 sa plánuje posilnenie spolupráce so sieťou IPEX. 2.3. Dopad na prípravu politických návrhov Dopad stanovísk národných parlamentov sa okamžite prejavuje formou odpovede Komisie a jej vysvetlení. Je to nová podoba transparentnosti, ktorú by Komisia chcela podporovať s cieľom obohatiť postup prípravy a vývoja politík v rámci Komisie. V súlade so Zmluvou o ES a s ústavnými pravidlami a postupmi sa národné parlamenty nepodieľajú na rozhodovaní na európskej úrovni. V kontexte politického dialógu, ktorý Komisia otvorila v septembri 2006 s cieľom zlepšiť prípravu európskych politík, však môže byť ich prínos užitočný. V mnohých prípadoch národné parlamenty reagovali na konzultačné dokumenty Komisie. Komisia zoberie ich pripomienky do úvahy pri príprave súvisiacich návrhov. Pri posudzovaní návrhov právnych predpisov Komisie európske inštitúcie niekoľkokrát vyslovili rovnaké výhrady ako národné parlamenty. Stalo sa tak najmä v prípade spisov týkajúcich sa dobudovania vnútorného trhu v oblasti poštových služieb, návrhov týkajúcich sa ochrany pôdy, bezpečnosti diaľničných infraštruktúr alebo Európskom technologickom inštitúte. Nakoniec je potrebné poznamenať, že Komisia prijala odporúčanie francúzskeho senátu o úprave názvu návrhu o ochrane chodcov a ďalších zraniteľných užívateľov cestnej komunikácie. Záležitosť predloží Európskemu parlamentu a Rade. V niektorých prípadoch by bolo vhodné rozšíriť znenie tak, aby sa lepšie opisovalo zámery Komisie. Napríklad, v náväznosti na rokovania v Rade sa zdôvodnenia v návrhu o určitých druhoch ovocia a zeleniny, KOM(2007)17, upravili a doplnili tak, aby jasnejšie zdôvodnili zásady subsidiarity a proporcionality. 3. PRACOVNÉ NÁVšTEVY čLENOV KOMISIE A INÉ FORMY STYKU S NÁRODNÝMI PARLAMENTAMI V ROKU 2007 Návštevy národných parlamentov V novom prístupe Komisie v oblasti vzťahov národnými parlamentmi[2] sa vytýčili tri všeobecné ciele, ktorými sa majú riadiť jej činnosti: vzájomné služby a zavedenie otvoreného a nepretržitého dialógu, vybudovanie sietí na priblíženie sa občanom prostredníctvom lepších vzťahov s volenými zástupcami. V tomto kontexte sa organizácia pravidelných pracovných návštev členov Komisie v národných parlamentoch stanovila za kľúčovú činnosť. Predseda Komisie a podpredsedníčka zodpovedná za medziinšitucionálne vzťahy sa zaviazali, že počas tohto legislatívneho obdobia navštívia všetky národné parlamenty. Intenzita týchto návštev predstavuje nový prvok, ktorý jasne poukazuje na dôležitosť, ktorú Komisia prisudzuje lepšiemu vysvetleniu politík a dôslednejšiemu načúvaniu národným parlamentom. V priebehu roka 2007 predseda Barroso navštívil parlamenty v Litve, Portugalsku, Rumunsku, Estónsku a na Malte. Zúčastnil sa aj konferencie COSAC, ktorá sa konala 15. októbra 2007 v Estorile, a stretnutia predsedov výborov pre zahraničné otázky parlamentov členských krajín Európskej únie. Podpredsedníčka Wallströmová navštívila v roku 2007 taliansky a holandský parlament, Dolnú snemovňu, ako aj Snemovňu lordov. Pri dvoch príležitostiach sa stretla s delegáciou švédskeho parlamentu v Bruseli a 12. februára 2007 sa zúčastnila stretnutia predsedov delegácií COSAC v Berlíne, ako aj na konferencii COSAC 15. mája 2007. Je vhodné poznamenať, že v roku 2007 komisári navštívili národné parlamenty, prípadne s nimi prišli do kontaktu iným spôsobom, pri viac ako 120 príležitostiach. Účasť na medziparlamentných stretnutiach Komisia kladne reagovala na mnohé žiadosti o účasť na stretnutiach s národnými parlamentmi, ktoré organizoval Európsky parlament alebo národný parlament predsedajúceho štátu v spolupráci s Európskym parlamentom, a to tak na úrovni jeho parlamentných výborov, ako aj na úrovni ad hoc. Predseda Barroso sa zúčastnil medziparlamentného fóra o budúcnosti Európskej únie, ktoré sa konalo 12. júna a 4. decembra 2007, ako aj fóra o Lisabonskej stratégii dňa 6. februára 2007. Podpredseda Verheugen predstavil úlohy tohto fóra 5. februára 2007. Pán Almunia sa zúčastnil medziparlamentného fóra o eurozóne, ktoré sa konalo 28. februára 2007. Pán Kovacs sa 26. mája 2007 zúčastnil konferencie predsedov parlamentov Európskej únie v Bratislave. Spravodajské bulletiny Generálny sekretariát Komisie pripravil tri spravodajské bulletiny, ktoré rozposlal v rámci Komisie, Európskeho parlamentu a národných parlamentov. Nová forma komunikácie o EÚ Organizácia politického dialógu medzi Komisiou a národnými parlamentmi mala za následok citeľné zvýšenie výmeny informácií. Okrem toho, v náväznosti na žiadosť Európskeho parlamentu týkajúcu sa rozpočtu na rok 2007, Komisia pristúpila k vývinu pilotných informačných sietí (Pilot Information Networks - PIN). Fungujú ako platformy na výmenu informácií a interakcie medzi poslancami Európskeho parlamentu a národných parlamentov s cieľom podporiť štruktúrované dialógy o rôznych otázkach. Cieľom je teda šírenie znalostí o Európskej únii a propagácia nových myšlienok a politík. Platforma ponúka prepojenie s portálom EUROPA, ako aj stránkou siete IPEX. Stáli zástupcovia Komisia sa zúčastnila 12 stretnutí stálych zástupcov národných parlamentov v Bruseli. 4. ZÁVER Od začiatku roka 2005 sa vzťahy medzi Komisiou a národnými parlamentmi riadili jasným a jednotným plánom. Prostredníctvom kľúčových cieľov vymedzených ab initio sa Komisii umožnilo nadviazať s národnými parlamentmi pevné pracovné vzťahy a následne započať dialóg na zlepšenie prípravy politík. V roku 2008 sa vzťahy medzi Komisiou a národnými parlamentmi prehĺbia, pričom právomoci inštitúcií Európskej únie budú plne rešpektované. Konkrétne bude potrebné prehĺbiť politický dialóg s národnými parlamentmi a zároveň sa pripraviť na nadobudnutie platnosti Lisabonskej zmluvy. Komisia zamýšľa zachovať súčasný systém dialógu s národnými parlamentmi a posilniť ho prostredníctvom zverejnenia svojich odpovedí na ich stanoviská, ako aj úpravou systému prenosu dokumentov a doručovania stanovísk. Zároveň podnikne potrebné opatrenia na zavedenie ustanovení Lisabonskej zmluvy. PRÍLOHA STANOVISKÁ NÁRODNÝCH PARLAMENTOV k 7 januáru 2008 2 | DE Bundesrat | 21 | 21 | - | - | 15 | 3 | UK House of Lords | 18 | 17 | 1 | - | 14 | 4 | SE Riksdagen | 17 | 16 | 1 | - | 9 | 5 | PT Assembleia da República | 19 | - | - | 13 | - | 6 | DK Folketing | 12 | 7 | 2 | 3 | 8 | 7 | CZ senát | 11 | 10 | - | 1 | 6 | 8 | NL Eerste Kamer / Tweede Kamer | 3 | 3 | - | - | 3 | obe komory | 9 | DE Bundestag | 3 | 2 | 1 | 3 | 10 | LT Seimas | 3 | 1 | 1 | 1 | 2 | 11 | FR Assemblée nationale | 2 | 1 | - | 1 | 1 | 12 | BE Sénat/Senaat | 2 | 2 | - | - | 2 | 13 | UK House of Commons | 2 | 1 | - | 1 | 2 | 14 | HU Országgyűlés | 2 | - | - | 2 | - | 15 | LUX Chambre des députés | 2 | 1 | 1 | - | 2 | 16 | EE Riigikogu | 2 | - | - | 2 | - | 17 | CZ Poslanecká sněmova | 1 | 1 | - | - | 1 | 18 | IT Camera di Deputati | 1 | - | - | 1 | - | 19 | BE Chambre des Représentants / Kamer van Volksvertegenwoordigers | 1 | 1 | - | - | 1 | 20 | PL Sejm | 1 | - | - | 1 | - | 21 | PL Senat | 1 | - | - | 1 | - | 22 | FI Eduskunta | 1 | - | - | 1 | - | 23 | IE Oireachtas | 1 | 1 | - | - | 1 | obe komory | 24 | SI Državni zbor | 1 | - | - | 1 | - | 25 | SK Národná rada | 1 | - | - | 1 | - | Spolu: | 168 | 112 | 15 | 41 | 94 | * Stanoviská holandského a írskeho parlamentu boli zaslané v mene oboch komôr. ** Splnomocnenie: Komisia splnomocnila podpredsedníčku zodpovednú za medzinštitucionálne vzťahy, aby vo svojom mene odpovedala národným parlamentom podľa dohody s príslušnými útvarmi a kabinetmi. *** V prípade kladného stanoviska Komisia zasiela jednoduché potvrdenie o prijatí. V ostatných prípadoch odpovedá príslušným komorám buď prostredníctvom splnomocnenia podpredsedníčky zodpovednej za mediinštitucionálne vzťahy alebo zjednodušenou formou. [1] Stanoviská národných parlamentov v súvislosti s touto otázkou boli Komisii doručené až na konci roka 2007. [2] „Desať cieľových činností“ predstavila pani Wallströmová členom Komisie 9. februára 2005.